22. ΝΟΜΟΣ υπ’ αριθ. 1653 της 25 Μαΐου/10 Αυγ. 1944 Περί τροποποιήσεως και συμπληρώσεως των περί οργανισμού των Υποθηκοφυλακείων του Κράτους κειμένων διατάξεων. ΄Αρθρ.1.-(Αντικαθίσταται το άρθρον 14 παρ. 1 του Κ.Δ. της 19/23 Ιουλ. 1941). ΄Αρθρ.2.-Υπάλληλοι Υποθηκοφυλακείου λαμβάνοντες ανώτερον μισθόν του δια του προηγουμένου άρθρου καθοριζομένου εξακολουθούσι λαμβάνοντες τούτον μέχρι της δια προαγωγής ή απονομής επιδόματος λόγω ευδοκίμου παραμονής ή μισθού ανωτέρω βαθμού καλύψεως της επί πλέον λαμβανομένης διαφοράς, ο δε έν τινι των ανωτέρω βαθμών διανυθείς χρόνος υπηρεσίας θεωρείται δια την εφαρμογήν των διατάξεων των Νόμων υπ’ αριθ. 120, 410 και 440 του έτους 1943, επεκταθέντων και εις το προσωπικόν των ειδικών εμμίσθων Υποθηκοφυλακείων δια του από 31 Ιουλ. 1943, 25 Σεπτ. 1943 και 25 Νοεμ. 1943 Κ.Δ/των, ως διανυθείς εν τω αντιστοίχω βαθμώ της διοικητικής ιεραρχίας. Οι Ν. 120/1943, 410/1943 και 440/1943 παρατίθενται εν τ. 2. ΄Αρθρ.3.-Η ισχύς του παρόντος Νόμου άρχεται από της δημοσιεύσεως αυτού εις την Εφημερίδα της Κυβερνήσεως. 6.Η.α.21-22 Οργανισμός Υποθηκοφυλακείων

[Source: greek_legal_code_raptarchis | Tokens: 950]